கேள்வி: ஆல்பிரைட்டு-கோல்டுமேன் ஆக்சிசனேற்றம் குறித்து விரிவாக சொல்லுங்கள்.
பதில்: ஆல்பிரைட்டு-கோல்டுமேன் ஆக்சிசனேற்றம் (''Albright–Goldman oxidation'') என்பது கரிம வேதியியல் ஒரு பெயர் வினையாகும். முதன்முதலில் 1965 ஆம் ஆண்டு அமெரிக்க வேதியியலாளர்களான ஜே. டொனால்ட் ஆல்பிரைடும் இலியோன் கோல்ட்மேனும் இவ்வினையை விவரித்தனர். இந்த வினை முதன்மை ஆல்ககால் ஆல்டிகைடு தயாரிப்பதற்கு மிகவும் பொருத்தமானது. இதேபோல், இரண்டாம் நிலை ஆல்ககால்களை ஆக்சிசனேற்றம் செய்து கீட்டோன் உருவாக்கலாம். டைமெத்தில் சல்பாக்சைடு/அசிட்டிக் நீரிலி ஆக்சிசனேற்ற முகவராகச் செயல்படுகிறது. File:Albright Goldman oxidation ÜV2.1.svg இந்த வினை மேலும் தொடர்ந்து கார்பாக்சிலிக் அமிலம் செல்லாது. பின்வரும் படம் இவ்வினையின் வினை பொறிமுறையைக் காட்டுகிறது. File:Albright Goldman oxidation MV1a.svg முதலாவதாக, டைமெத்தில் சல்பாக்சைடு 1 அசிட்டிக் நீரிலியுடன் வினைபுரிந்து ஒரு சல்போனியம் அயனியை உருவாக்குகிறது. இது முதன்மை ஆல்ககாலுடன் ஒரு கூட்டு வினையில் வினைபுரிகிறது. மேலும், அசிட்டிக் அமிலம் பிளவுபடுகிறது. இதனால் இடைநிலை 2 உருவாகிறது. பிந்தையது அசிட்டிக் அமிலம் மற்றும் டைமெத்தில் சல்பைடை நீக்கி ஆல்டிகைடாக வினைபுரிகிறது.